Livslang læring

Med uttrykket livslang læring menes den opplæring og tilegnelse av kunnskaper som mennesker opplever hele livet. Begrepet oppstod under kompetansereformen i 1997, og er et etablert begrep innen voksenpedagogikken.

I en stortingsmelding er livslang læring definert som «all organisert og uorganisert læring gjennom hele livet, og inkluderer formell utdanning så vel som uformell læring gjennom arbeid og andre aktiviteter.»Stortingsmelding nr. 42 (1997-98) om Kompetansereformen

EU vedtok i 2006 en henstilling til sine medlemsland om livslang læring. Voksenopplæring er en del av politikkområdet for utdannelse, yrkesopplæring, ungdom og sport, der EU har kompetanse til støtte, koordinering og supplering (TEUV Artikkel 5).

 Referanser 

 Eksterne lenker 
 Voksenopplæringsforbundet
 Europakommisjonens hjemmeside om Voksenopplæring

Kategori:Pedagogikk
Kategori:Den europeiske union